क्रिकेट के नियमों में किए गए बड़े बदलाव लागू  
इनमें फ़ील्डिंग करने वाली टीम अब दोनों सिरे से नई गेंद का इस्तेमाल करेगी। ऐसे में बल्लेबाज़ों को शुरुआत में पहले से ज़्यादा मुश्किल का सामना करना पड़ेगा।
शनिवार से क्रिकेट के नियमों में किए गए बड़े बदलाव लागू हो गए। इससे खिलाड़ी और फ़ैन्स का क्रिकेट ज़ायका ज़रूर बदल जाएगा। वनडे क्रिकेट के नियमों में कई बदलाव किए गए हैं। इनमें फ़ील्डिंग करने वाली टीम अब दोनों सिरे से नई गेंद का इस्तेमाल करेगी। ऐसे में बल्लेबाज़ों को शुरुआत में पहले से ज़्यादा मुश्किल का सामना करना पड़ेगा। इसके अलावा पावरप्ले और चोटिल खिलाड़ी के रनर के नियमों में किए गए बदलाव भी लागू हो जाएंगे। अब टेस्ट वनडे या टी-20 किसी भी तरह के क्रिकेट में चोटिल खिलाड़ी को रनर का इस्तेमाल करने की छूट नहीं मिलेगी।